 தவிடு தின்கிறதில் ஒய்யாரம் வேறா?  தவிடு தின்பவன் அமுதை விரும்புவானா?  தவிடு தின்பவனை எக்காளம் ஊதச் சொன்னாற் போல.  தவிடு தின்னும் அம்மையாருக்கு விளக்குப் பிடிக்க ஓர் ஆளா?  தவிடு தின்னும் ராஜாவுக்கு முறம் பிடிப்பவன் மந்திரி.  தவித்த வாய்க்குத் தண்ணீர் தராத பாவி.  தழைத்த மரத்துக்கு நிழல் உண்டு; பிள்ளை பெற்றவளுக்குப் பால் உண்டு.  தழைத்த மரம் வளையாத கணக்கும் உண்டோ?